Januárban magára talált a lakáspiac?

Az Otthontérkép Csoport legfrissebb adatai szerint az árak nem nőnek ugyan, de 2020 januárjában újra magára talált a korábban elbizonytalanodó lakáspiac, hiszen az előző hónaphoz képest közel 70 százalékkal nőttek a tényleges vételi szándékokra utaló mutatók az Otthontérkép.hu és az Ingatlantájoló.hu oldalakon. Az újra megélénkülő januári érdeklődés még az erős októberi és novemberi adatokhoz képest is 5-17 százalékos többletet jelez, ráadásul nem csupán a nézelődők, hanem a tényleges érdeklődők számát tekintve is.